

**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**Varaždin, 4. siječnja, 2017.**

**Sezona klizanja produžena do 22. siječnja!**

Stiže dobra vijest za sve koji su ovih dana na Kapucinskom trgu otkrili čari klizanja – u svome će omiljenom hobiju na gradskom klizalištu moći uživati tjedan dana duže nego što je ranije bilo planirano. Ledena čarolija produžena je **sve do nedjelje, 22. siječnja**.

A nakon Djeda Mraza, njegovu kuću na Kapucinskom trgu nastanit će simpatične animatorice koje će za mališane pripremati **kreativne radionice** i **besplatno oslikavati lica**. Kreativne radionice održavaju se svakodnevno **od četvrtka 5. siječnja**, **do nedjelje 8. siječnja**, **od 10 do 13**, te **od 17 do 19 sati**.

A ove **subote, 7. siječnja od 18:00 sati** na pozornici Kapucinskog trga nastupa i popularni zagrebački rockabilly band, **B and The Pops**, što će bez sumnje biti spektakularan show za sve ljubitelje rock 'n' rolla.

Dobre zabave u središtu grada, neće dakle nedostajati niti nakon praznika, stoga je ovo dobra prilika za provesti što više vremena na svježem zraku uz uživanje u zimskim radostima.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956